ΓΡΑΠΤΗ ΕΡΩΤΗΣΗ E-2637/99

υποβολή: Alexandros Alavanos (GUE/NGL) προς την Επιτροπή

(12 Ιανουαρίου 2000)

Θέμα: Θέματα εκδημοκρατισμού και αλλαγής προτεραιοτήτων του Παγκόσμιου Οργανισμού Εμπορίου

να συνεχώς ογκούμενο κίνημα (1200 οργανώσεις από 85) τάσσεται κατά των συζητήσεων του Σιάτλ θεωρώντας ότι το πλαίσιο του Παγκόσμιου Οργανισμού Εμπορίου (ΠΟΕ) είναι ιδιαίτερα αντιδημοκρατικό, καταστροφικό για το περιβάλλον, αντίθετο με το εργατικό δίκαιο κλπ. Το κίνημα αυτό θεωρεί ότι τα ανθρώπινα δικαιώματα, οι πολυμερείς συμφωνίες για το περιβάλλον, το εργατικό δίκαιο, δεν πρέπει ναποτάσσονται στις «ελεύθερες» εμπορικές ανταλλαγές, ενώ θα έπρεπε να συμβαίνει, ακριβώς το αντίθετο.

Η μέχρι σήμερα πρακτική του ΠΟΕ, όπως οι αποφάσεις της Επιτροπής Διευθέτησης διαφορών (προσφυγή των Αμερικανών ενάντια στο εμπάργκο ορμονούχου βοδινού της Ευρωπαϊκής νωσης, προσφυγή των πετρελαϊκών εταιριών της Βενεζουέλας εναντίον των οργανισμών προστασίας του περιβάλλοντος κ.ά.) θέτουν πράγματι ζητήματα δημοκρατίας γι αυτόν τον οργανισμό. Το ίδιο συμβαίνει και με τη συμφωνία (TRIPS) για τα πνευματικά δικαιώματα που αφορούν το Εμπόριο και για τα οποία η φετινή έκθεση του ΟΗΕ για την ανθρώπινη ανάπτυξη αναφέρει ότι «μετά τηνπογραφή της συμφωνίας, οι πατροπαράδοτοι τρόποι παραγωγήςπόκεινται σε αυστηρούς διεθνείς κανονισμούς» με αρνητικές επιπτώσεις για τις χώρες του τρίτου κόσμου και σε όφελος των πολυεθνικών εταιριών.

Η Επιτροπή προτίθεται στο Σιάτλ, πριν από όλα, να θέσει τα θέματα εκδημοκρατισμού και αλλαγής προτεραιοτήτων του Παγκόσμιου Οργανισμού Εμπορίου;

Απάντηση του κ. Lamy εξ ονόματος της Επιτροπής

(16 Φεβρουαρίου 2000)

Το Αξιότιμο Μέλος του Κοινοβουλίου θίγει το θέμα της αντίδρασης ορισμένων μη κυβερνητικών οργανώσεων (ΜΚΟ) κατά του Παγκόσμιου Οργανισμού Εμπορίου (ΠΟΕ). Η Επιτροπή γνωρίζει καλά την ανησυχία που εξέφρασαν ορισμένες οργανώσεις πολιτών όσον αφορά την επίπτωση των κανόνων του ΠΟΕ σε ευαίσθητους τομείς όπως το περιβάλλον, τα κοινωνικά θέματα και ηγεία. Γιάυτό το λόγο η Κοινότητα πρότεινε μια

ευρεία ημερήσια διάταξη για ένα νέο γύρο εμπορικών διαπραγματεύσεων, που θα περιλαμβάνει τα θέματα που ανέφερε ειδικά το Αξιότιμο Μέλος του Κοινοβουλίου, μεταξύ των οποίων είναι και η διευκρίνιση της σχέσης μεταξύ του ΠΟΕ και των πολυμερών συμφωνιών για το περιβάλλον, και η συλλογική εργασία του Διεθνούς Γραφείου Εργασίας (ΔΓΕ) και του ΠΟΕ για την προώθηση των βασικών κανόνων εργασίας.

Δυστυχώς, ηπουργική σύνοδος στο Σιάτλ δεν συμφώνησε για την έναρξη αυτού του νέου γύρου διαπραγματεύσεων" επομένως δεν μπορούν να αναμένονται ακόμη εξελίξεις σάυτούς τους τομείς. Η Επιτροπή έχει αναλάβει τηνποχρέωση να επιδιώξει το στόχο ενός πλήρους γύρου, στόχο τον οποίο έχει εγκρίνει το Συμβούλιο και το Κοινοβούλιο.

Όσον αφορά την άποψη του Αξιότιμου Μέλους του Κοινοβουλίου ότι ο ΠΟΕ είναι μη δημοκρατικός, η Επιτροπήπενθυμίζει ότι οι αποφάσεις του ΠΟΕ λαμβάνονται στο Γενικό Συμβούλιο του οργανισμού, όπου κάθε μέλος του ΠΟΕ διαθέτει ψήφο. Οι περισσότερες αποφάσεις λαμβάνονται με ομοφωνία" επομένως πρέπει να συμφωνήσουν όλα τα μέλη. Οι αντιπρόσωποι στο Γενικό Συμβούλιο αντιπροσωπεύουν τις επίσημες κυβερνήσεις των μελών. Ο ΠΟΕ δεν είναι συνεπώς περισσότερο «μη δημοκρατικός» από τα Ηνωμένα Έθνη (ΟΗΕ) ή άλλους παρόμοιους διεθνείς οργανισμούς.

Σχετικά με τις παρατηρήσεις του Αξιότιμου Μέλους του Κοινοβουλίου για τη διευθέτηση των διαφορών, η Επιτροπή τονίζει ότι η διευθέτηση διαφορών στον ΠΟΕ αποσκοπεί πρωτίστως στη ρύθμιση διαφορών μεταξύ των μελών του ΠΟΕ με βάση τις αναληφθείσεςποχρεώσεις τους. Κατά κανόνα, συνεπώς, τα συμπεράσματα για τη διευθέτηση διαφορών συμβάλλουν μόνο στην εφαρμογή των συμφωνιών του ΠΟΕ στις οποίες τα μέλη έχουν αναλάβει τη δέσμευση να ακολουθούν τους ανωτέρω κανόνες.

Όσον αφορά τη συμφωνία (TRIPs) για τα πνευματικά δικαιώματα που αφορούν το εμπόριο, δεν προβλέπει την έκδοση διπλωμάτων ευρεσιτεχνίας των παραδοσιακών μεθόδων παραγωγής. Παρέχει μόνο προστασία των πνευματικών δικαιωμάτων για εφευρέσεις που ανταποκρίνονται στα απολύτως αυστηρά κριτήρια της καινοτομίας της βιομηχανικής εφαρμογής και της εφευρετικότητας.

Η Επιτροπή συμφωνεί, ωστόσο, με το Αξιότιμο Μέλος του Κοινοβουλίου ότι πρέπει να βελτιωθεί ο τρόπος λειτουργίας του ΠΟΕ. Υπέβαλε δε στηνπουργική σύνοδο του Σιάτλ μία σειρά από προτάσεις σχετικά με τη διαφάνεια και το δημόσιο λεπτομερή έλεγχο του ΠΟΕ και άλλα θέματα μεταρρύθμισης. Η Επιτροπή συμφωνεί να πραγματοποιούνται συνεδριάσεις βουλευτών από κράτη μέλη του ΠΟΕ, ως μέσο για την προώθηση του δημοκρατικού ελέγχου των δραστηριοτήτων του ΠΟΕ, όπως πρότειναν τα μέλη του Κοινοβουλίου που παρευρίσκονταν στο Σιάτλ. Η Επιτροπή έχει αρχίσει να καταρτίζει και μία άλλη σειρά προτάσεων τις οποίες προτίθεται να διαβιβάσει σύντομα στον ΠΟΕ, αφού ζητήσει τη γνώμη των κρατών μελών και αφού τις συζητήσει με το Κοινοβούλιο.